
Materiál  Celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky k 31. decembru 2018 sa predkladá na rokovanie vlády Slovenskej republiky v súlade s § 6 ods. 3 písm. c) a d) zákona č.  321/2002  Z. z. o ozbrojených silách Slovenskej republiky v znení zákona č. 345/2012 Z. z. (ďalej len „zákon č. 321/2002 Z. z.“).
Cieľom materiálu je v súlade s § 6 ods. 2 písm. c) a d) zákona č. 321/2002 Z. z. navrhnúť vláde Slovenskej republiky na rozhodnutie celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky k 31. decembru 2018. 
V materiáli sú navrhnuté vláde Slovenskej republiky na rozhodnutie celkové početné stavy vojakov a zamestnancov ozbrojených síl vrátane profesionálnych vojakov vyčlenených podľa ustanovenia § 71 ods. 1 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov (ďalej len „zákon č. 281/2015 Z. z.“) v stave bezpečnosti. Tieto počty zahŕňajú počty vojakov a zamestnancov, ktoré sú stanovené v súlade s potrebami zabezpečenia obrany Slovenskej republiky a medzinárodnými zmluvami, ktorými je Slovenská republika viazaná. 
Návrh celkových početných stavov vojakov a zamestnancov ozbrojených síl Slovenskej republiky a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky  a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky k 31. decembru 2018 bude realizovaný v rámci zdrojových možností kapitoly ministerstva na rok 2018.
Materiál obsahuje návrhy:
· celkových početných stavov vojakov a  zamestnancov ozbrojených síl Slovenskej republiky, vrátane profesionálnych vojakov vyčlenených podľa ustanovenia § 71 ods. 1 zákona č. 281/2015 Z. z. k 31. decembru 2018, 
· počty hlavných druhov vojenských zbraní, vojenských zbraňových systémov a bojovej techniky ozbrojených síl Slovenskej republiky k 31. decembru 2018, 
· rozmiestnenia zväzkov, útvarov, úradov a zariadení ozbrojených síl Slovenskej republiky k 31. decembru 2018.
Predložený návrh materiálu nebude mať vplyv na rozpočet verejnej správy, životné prostredie, podnikateľské prostredie, informatizáciu spoločnosti a zamestnanosť. 
Materiál bol predmetom medzirezortného pripomienkového konania a bol prerokovaný v Bezpečnostnej rade Slovenskej republiky. Na rokovanie vlády Slovenskej republiky sa predkladá bez rozporov.
